Når dit ventilationsanlæg med varmegenvinding er korrekt indstillet, behøver du i princippet ikke at lufte ud. Ventilationsanlægget sørger for, at luften i huset bliver skiftet ud. Du må dog gerne lufte ud, hvis du synes, det er rart med lidt vind i gardinerne.
Får du lyst til at slukke ventilationsanlægget på varme dage, skal du være opmærksom på, at du mister udsugningen i dine vådrum. Det bedste er, at lade ventilationsanlægget køre året rundt, da både du og din bolig har brug for ren luft.